Σαμαέλ Αούν Βεόρ

Ζωή

Ο "Σαμαέλ Αούν Βεόρ" γεννήθηκε ως Βίκτορ Μανουέλ Γκόμες Ροδρίγκες  (Victor Manuel Gomez Rodriguez) στην Μπογκοτά της Κολομβίας. Βαπτίστηκε στη Ρωμαιοκαθολική Εκκλησία αλλά αργότερα αφορίστηκε από την Εκκλησία της Ρώμης. Τα χρόνια της παιδικής του ηλικίας και της οικογενειακής του ζωής δεν είναι πολύ γνωστά, εκτός του ότι είχε έναν αδελφό, και ο πατέρας του ξανά παντρεύτηκε μετά από ένα διαζύγιο. Είχε σταλθεί για να ολοκληρώσει τη βασική εκπαίδευση σε Ρωμαιοκαθολικό σχολείο Ιησουιτών το οποίο όμως εγκατέλειψε απογοητευμένος από την θρησκεία στα δώδεκά του χρόνια. Προτίμησε να περάσει τον χρόνο του στη μελέτη αυτού που αποκαλούνταν από τον Αριστοτέλη "Λόγοι Εσωτερικοί". 
Στο αυτοβιογραφικό του έργο Τα Τρία Βουνά, ο Σαμαέλ διηγείται ανάμεσα σε άλλα τους τρόπους με τους οποίους είχε ήδη αφομοιώσει στην κατανόηση του έναν αχανή όγκο εσωτερικής γνώσης πριν ακόμα φτάσει στην ενηλικίωση. Έτσι, στην ηλικία των δέκα επτά ετών, του ζητήθηκε να δώσει διαλέξεις στο τοπικό Θεοσοφικό Κέντρο και έναν χρόνο αργότερα έγινε δεκτός στην εταιρεία αποκρυφισμού Fraternitas Rosicruciana Antiqua (F.R.A.). Ενώσω ήταν μαθητής στο F.R.A., ο Σαμαέλ Α.Β. μεθοδικά μελέτησε ολόκληρη την ροδοσταυρική βιβλιοθήκη, επεκτείνοντας την διανοητική του παιδεία και αναζητώντας το στενό μονοπάτι της αληθινής θρησκείας. Ο Σαμαέλ Α. Β. μελετώντας την αχανή ροδοσταυρική βιβλιογραφία ανακάλυψε το "Μεγάλο Αρκάνο", το κρυμμένο σεξουαλικό κλειδί, το οποίο, σύμφωνα με τον Σαμαέλ Αούν Βεόρ, υποθάλπεται κάτω από όλες τις μεγάλες θρησκείες του κόσμου και είναι το μέσο για την ολοκλήρωση του ανθρώπου ή την "αυτοπραγμάτωση".
Μια περίοδος ιστορικής ασάφειας ακολουθεί από τα μέσα του 1930 μέχρι και το 1950, όπου φαίνεται ότι ο Σαμαέλ Α.Β. έγινε πνευματικός περιπλανώμενος, ταξιδεύοντας δίχως σπίτι ή εισόδημα. Καθώς εξερευνούσε τις περιοχές της Κεντρικής και Νότιας Αμερικής, συνάντησε μια απομονωμένη φυλή ιθαγενών από την Σιέρρα Νεβάδα της Σάντα Μάρτα (Βόρεια Κολομβία). Προσκεκλημένος να ζήσει μαζί τους, φαίνεται από τους ισχυρισμούς του ότι αποκόμισε βαθιά σοφία των αρχαίων γηγενών ιατρικών πρακτικών τον καιρό που πέρασε εκεί περα, οι οποίες θα δώσουν μορφή αργότερα στην βάση της ιατρικής του πραγματείας, αποκρυφη Ιατρική και Πρακτική Μαγεία.  Τα τελευταία χρόνια της δεκαετίας του 1940 γνώρισε την "Λιτελάντες" ή Αρνόλντα Γκάρρο Μόρα, η οποία, κατά τη διάρκεια του τριάντα πεντάχρονου γάμου τους, έγινε η εσωτερική του συνεργάτης και μητέρα των τεσσάρων του παιδιών.
Ο Σαμαέλ Α.Β. μέχρι το τέλος της ζωής του εξέδωσε πάνω από 60 βιβλία από τα οποία δεν έλαβε ποτέ εισόδημα. Συντηρούταν κυρίως με ό,τι πρόσφεραν σε αυτόν οι μαθητές του. Σε γνωστική συνεδρία που έλαβε χώρα στις 29 Οκτωβρίου το 1976 με επίτιμο καλεσμένο τον Μάριο Μορένο  ο Σαμαέλ Αούν Βεόρ είπε: "...Αγαπητά μου αδέρφια, σήμερα όπως και στο παρελθόν, όπως και θα συνεχίσω να κάνω στο μέλλον, αποκηρύσσομαι των πνευματικών μου δικαιωμάτων. Το μόνο πράγμα που χρειάζεται είναι αυτά τα βιβλία να πωλούνται φτηνά, ώστε να φτάνουν στα χεριά των φτωχών, στα χέρια τις βασανιζόμενης ανθρωπότητας! Ας μπορούν οι φτωχότεροι των πολιτών να τα αγοράζουν με μια χούφτα δολάρια"

Πολιτικές Πεποιθήσεις

Ο Σαμαέλ Αούν Βεόρ διακηρύσσει στο βιβλίο του "The Social Christ" (1964) ότι πίσω από την πολιτική σκηνή του κόσμου κρύβονται δύο μεγάλες μαύρες στοές, δηλαδή δύο μεγάλες κακόβουλες αποκρυφιστικές οργανώσεις, οι οποίες και οι δύο ανήκουν στην παγκόσμια "Μαύρη Αδελφότητα", μια οργάνωση πέραν του "φυσικού" επιπέδου των αισθήσεων, η οποία επιθυμεί την υποδούλωση της ανθρωπότητας σε εκείνη για προσωπικά οφέλη.
Ένα από τα μέσα που χρησιμοποιεί για τη επίτευξη των σχεδίων της η μαύρη στοά, κατα τον Σαμαέλ Α.Β., είναι οι μεγαλο-εταιρείες οι οποίες με την οικονομική τους δύναμη δεν έχουν αφήσει ούτε μια κυβέρνηση στον κόσμο στην οποία να μην ασκούν μυστικά ή άμεσα επιρροή. Ο θεός, αναφέρει, στον οποίον πιστεύουν αυτές οι μεγαλο-εταιρείες δεν είναι άλλος από το "χρυσό μοσχάρι". Ελέγχουν επίσης τη πετρελαιαγορά, την αγορά χρημάτων, την αγορά ναρκωτικών και κάθε ξένο συνάλλαγμα. Προστατεύονται όμως από το "σπαθί" και για αυτό το λόγο κανείς δε θα μπορούσε να τους αντιπαρατεθεί και να μείνει ζωντανός. Πώς λοιπόν γίνεται να τους αντιμετωπίσει κάποιος; Ο Σαμαέλ Α.Β. λέει πως οι δραστηριότητες του "χταποδιού", των μεγαλο-εταιρειων (corporations) και της μαύρης αδελφότητας πρέπει να τελειώσουν. Αυτό όμως μπορεί να επιτευχθεί μόνο με ειρηνικές κινητοποιήσεις και όχι με τη βία. Πρέπει λοιπόν αρχικά το ευρύ κοινό να ενημερωθεί για τον τρόπο που λειτουργούν οι μεγαλο-εταιρείες, επειδή βρίσκεται σε άγνοια για το τι συμβαίνει πίσω από τη σκηνή, αφού το μόνο πράγμα που γνωρίζει ο λαϊκός άνθρωπος, είναι η συντομογραφία ".inc". 
Πρώτα λοιπόν πρέπει ο κόσμος να μάθει τα "μέσα και τα εξώ" των μεγαλο-εταιρειών και έπειτα, όταν ο πολίτης αφυπνιστεί προς τα γεγονότα, η συνεργασία ανάμεσα σε αυτόν και τη μεγαλο-εταιρεία θα πάψει να υπάρχει. Αργότερα, πολύ αργότερα, ο υπόλοιπος κόσμος θα δράσει ενωμένος για να φέρει αλλαγή για το καλύτερο. Είναι ένα πολύχρονο και επίμοχθο έργο αλλά είναι και ο μοναδικός δρόμος. Όποιος προσπαθήσει να πετύχει την αλλαγή με την βία θα αποτύχει. Η μη-βία είναι η απόλυτη επιτυχία.

Γνωστικισμός και θρησκεία

Ο Σαμαέλ Α.Β. όπως φαίνεται στα παραπάνω αποσπάσματα δεν καταδικάζει καμία θρησκεία. Θεωρεί όμως ως αληθινή ηθική αυτήν που πηγάζει από μια αφυπνισμένη και ελεύθερη από "εγώ" συνείδηση και όχι την "συμβατική" ηθική που προέρχεται από τον μιμητισμό, τον κοινωνικό προγραμματισμό και τις μεταβαλλόμενες κοινωνικές αντιλήψεις.
"Στην πραγματικότητα, οι ηθικές έννοιες που εγκαθιδρύθηκαν απ’ τις διαφορετικές θρησκείες, στο βάθος τους, είναι λανθασμένες. Καθώς η ανθρώπινη συνείδηση ήταν τόσο κοιμισμένη, συνέβη η ανθρωπότητα να εφεύρει διαφορετικά παιδαγωγικά, κοινωνικά, ηθικά, εκπαιδευτικά και μοραλιστικά συστήματα, ώστε να διαβούμε τον «ορθό δρόμο»,  όλα απ’ τα οποία όμως είναι άχρηστα. Υπάρχει μια ηθική, που ανήκει στην συνείδηση, αλλά αυτή η ηθική θα εκλαμβανόταν ως ανήθικη από τους ψευδευβλαβείς ανθρώπους των διαφόρων θρησκευτικών οργανισμών." - 'Σαμαελ Αουν Βεορ,  "Η ψεύτικη αίσθηση του Εγώ"
Ο Γνωστικισμός της γραμμής του Σαμαελ Α.Β. δεν έχει δόγματα υπο την διαδεδομένη σημασία της λέξης. Ως εκ τούτου από άλλες αρχές αναγνωρίζεται ως θρησκεία και από άλλες σαν φιλοσοφικό σωματείο, μη κυβερνητικός οργανισμός κ.ο.κ. ανάλογα με την κείμενη νομοθεσία. Οι ίδιοι οι γνωστικοί ορίζουν την λέξη θρησκεία ως οποιαδήποτε σύστημα που φέρνει τον άνθρωπο πιο κοντά στην αληθινή του ύπαρξη, στον Θεό, ή σε "αυτό που Είναι". Ο γνωστικισμός θεωρείται θρησκεία σύμφωνα με τον γνωστικό ορισμό της λέξης, εντούτοις κάποιοι δεν χρησιμοποιούν αυτόν τον όρο λόγω της εσφαλμένης ερμηνείας της λέξης από το πλήθος των αγνοούντων.